cyanic-selkie/wikianc huggingface dataset:
Pjotr Tšaikovski
Elämä
Tšaikovskin elämää varjostivat mielenterveysongelmat. Huolimatta erakkomaisesta ja ujosta luonteestaan sekä salatusta homoseksuaalisuudestaan hän meni naimisiin oppilaansa Antonina Miljukovan kanssa vuonna 1877. Liitto kesti yhdeksän viikkoa ja päättyi, kun Tšaikovski yritti hukuttautua jokeen. Yritys epäonnistui: veli Modest Tšaikovski pelasti hänet ja vei Pietariin, jossa säveltäjä sai hermoromahduksen.
Näihin aikoihin Tšaikovski solmi paremman tuttavuuden – rikas leski Nadežda von Meck ihastui hänen musiikkiinsa ja tuki häntä merkittävillä rahasummilla, vaikka ei koskaan halunnutkaan tavata säveltäjää henkilökohtaisesti. Hän sai vuosittain 6 000 ruplan elatuksen, mikä oli 20 kertaa enemmän mitä hän oli saanut ministeriön virkailijana. Tšaikovski saattoi jättää opetustyönsä ja aloittaa mukavan maalaiselämän, mikä ei kuitenkaan vienyt hänen ongelmiaan: hän kärsi päänsäryistä, neurooseista ja alkoholismista.
Vuonna 1890 lesken rahallinen tuki loppui äkillisesti. Tšaikovski matkusti vuonna 1891 Yhdysvaltoihin, jossa ei kuitenkaan viihtynyt. Palattuaan takaisin Venäjälle hän sävelsi baletin Pähkinänsärkijä sekä 6. sinfoniansa (Pateettinen), jonka tekemiseen hän omien sanojensa mukaan ”antoi sielunsa”. Tšaikovski kuoli vain kymmenen päivää sinfonian ensiesityksen jälkeen. Virallinen kuolinsyy on juomavedestä tarttunut kolera, mutta kuolemaa on jälkeenpäin spekuloitu myös itsemurhaksi.
Musiikki
pienoiskuva|oikeaPrinsessa Ruususen alkuperäinen näyttelijäkaarti Pietarin [[Mariinski-teatterissa vuonna 1890.]] Tšaikovskin monet teokset kuuluvat taidemusiikin suosituimpiin. Tšaikovski tunnetaan mieleenpainuvien melodioiden säveltäjänä. Hänen musiikissaan on sanottu yhdistyvän syvä tunteellisuus, dramaattisuus ja mestarillisuus sekä pienissä muodoissa että sinfonisissa kokonaisuuksissa. Traagisista elämänvaiheista huolimatta hänen musiikkinsa on usein täynnä iloa ja patarumpujen voimaa.
Tšaikovskia voidaan pitää merkittävimpänä balettimusiikin säveltäjänä; Pähkinänsärkijä, Prinsessa Ruusunen ja Joutsenlampi kuuluvat arvostetuimpiin baletin mestariteoksiin. Lisäksi hän sävelsi muun muassa kymmenen oopperaa, kuusi sinfoniaa, kolme pianokonserttoa, viulukonserton, alkusoittoja, jousikvartettoja, serenadeja ja lauluja.
Teosluettelo
Opp. 75–80 julkaistiin kuoleman jälkeen.
Aprilia RS 50
thumb|250px|Aprilia RS 50. Aprilia RS 50 oli Aprilian vuonna 2011 julkistettu ns. street-mopo. Aprilia RS 50 oli ulkoisesti hyvin samanlainen kuin kevytmoottoripyörä-isoveljensä. Väritykset olivat joka vuosi samanlaiset.
Kyōhō-uudistukset
Kyōhō-uudistukset tarkoittavat Japanissa shōgun Tokugawa Yoshimunen Edo-kaudella aloittamia uudistustoimia. Ne kestivät Yoshimunen hallituskauden alusta vuodesta 1716 vuoteen 1736 saakka. Ne on nimetty Kyōhō-aikakausinimen mukaan.
Uudistusten tarkoituksena oli parantaa Japanin ja bakufun taloudellista tilannetta. Yoshimune halusi leikata menoja ja elintasoa, joten gokeninien ja hatamoto-samuraiden stipendejä pienennettiin. Daimioilta vaadittiin erikoisvero ja maatalousmaata lisättiin. 1700-luvulle tultaessa koban-kultarahan kultapitoisuus ja sen myötä luottamus valuuttaan olivat laskeneet, joten vanhaan kultapitoisuuteen palattiin vuonna 1714. Tämän jälkeen hopea- ja kultahinnat tasaantuivat.
Vaikka Yoshimune onnistui jossain määrin tuomaan maan talouteen vakautta, hän ei kyennyt puuttumaan tuottamattomien samuraiden aiheuttamaan ongelmaan. Koska hän suhtautui ulkomaankauppaan penseästi, sitä ei voitu käyttää talousongelmien helpottamiseen. Ne jatkuivatkin myöhemmin Edo-kaudella.
Tuhkakyyhky
Tuhkakyyhky (Columba pulchricollis) on aasialainen Tiibetissä, Nepalissa, Sikkimissä ja Assamista Myanmariin, Thaimaahan, Kiinan Yunnaniin ja Taiwaniin ulottuvalla alueella elävä kyyhkylintu, jonka holotyypin Blyth kuvaili Nepalista 1846.
Worms: Ultimate Mayhem
Worms Ultimate Mayhem on Team 17:n kehittämä videopeli Microsoft Windowsille, PlayStation 3:lle ja Xbox 360:lle. Pelissä yhdistyvät Worms 4: Mayhem ja Worms 3D. Pelissä on kaksi yksinpelikampanjaa. Näitä pelaamalla voi saavuttaa uusia aseita, kenttiä, sekä gallerian kuvia. Pelissä on myös laaja nettipeli.
Liiketoimintakielto
Liiketoimintakielto on turvaamistoimi, jonka avulla pyritään estämään epätervettä liiketoimintaa harjoittavan luonnollisen henkilön toiminta yrityselämässä. Henkilö voidaan määrätä liiketoimintakieltoon, jos hän on liiketoiminnassa olennaisesti laiminlyönyt siihen liittyviä lakisääteisiä velvollisuuksia, tai jos hän on liiketoiminnassa syyllistynyt rikolliseen menettelyyn, jota ei voida pitää vähäisenä, ja hänen toimintaansa on kokonaisuutena arvioiden pidettävä velkojien, sopimuskumppaneiden, julkisen talouden taikka terveen ja toimivan taloudellisen kilpailun kannalta vahingollisena.
Liiketoimintakielto määrätään käytännössä miltei yksinomaan rikoksen tai rikokseksi luokiteltavan teon perusteella. Liiketoimintakielto määrätään talousrikoksissa rikoksesta saadun tuomion lisäksi. Yleisimmät liiketoimintakiellon perusteena olevat talousrikokset ovat velallisen rikokset (RL 39 luku), verorikokset (RL 29 luku) ja kirjanpitorikokset (RL 39 luku). Liiketoimintakiellon määräämisen perusteena on pääsääntöisesti useampi kuin yksi rikos.
Liiketoimintakieltoon voidaan määrätä vähintään kolmeksi ja enintään seitsemäksi vuodeksi. Tuomioistuimet määräävät Suomessa vuosittain noin 200 kieltoa. Kielto voi estää aiemmin harjoitetun ammatin jatkamisen ja aiheuttaa siten työttömyyttä.
Suomessa määrätty liiketoimintakielto on voimassa vain Suomessa. Suomessa määrätty liiketoimintakielto ei koske muita EU-maita. Esimerkiksi Suomessa liiketoimintakieltoon määrätty voi perustaa yrityksen Viroon. Kauppalehden vuoden 2014 uutisen mukaan 50 henkilöllä, jolla on yhteys virolaisyritykseen, on Suomessa voimassa oleva liiketoimintakielto. 1.1.2007 lukien Suomessa liiketoimintakieltoon määrätty ei saa ulkomaille perustettua yhteisöä välikätenä käyttäen tai tällaisen yhteisön toimintaa tosiasiallisesti johtaen harjoittaa liiketoimintaa Suomessa.
Arsenio Martínez Campos
Arsenio Martínez Campos y Anton (14. joulukuuta 1831 Segovia – 23. syyskuuta 1900 Zarauz) oli espanjalainen kenraali, joka palautti joulukuussa 1874 sotilasvallankaappauksellaan Bourbon-suvun takaisin valtaan Espanjassa kuuden vuoden jälkeen. Hän toimi myös lyhyesti Espanjan pääministerinä vuonna 1879.
Martínez Campos palveli vuodesta 1852 upseerina Espanjan pääesikunnassa. Hän osallistui 1859–1860 Espanjan–Marokon sotaan, 1861 Juan Primin komentamaan Meksikon-sotaretkeen ja 1869–1872 taisteluihin kapinallisia vastaan Kuubassa. Palattuaan vuonna 1872 Espanjaan hänet ylennettiin kenraaliksi ja hän toimi hetken sotilaskoulun opettajana, minkä jälkeen hän osallistui eteläisessä Espanjassa puhjenneiden separatistisen kapinaliikkeiden kukistamiseen ja sisällissotaan karlisteja vastaan. Ensimmäisen tasavallan aikana vuosina 1873–1874 Martínez Campos oli vangittuna, koska ei suostunut tunnustamaan tasavaltaista hallitusta. Francisco Serranon tultua valtaan Martínez Campos palasi sotimaan karlisteja vastaan divisioonankomentajana. Bourbon-suvun kruununperijä prinssi Alfonso oli marraskuun lopussa 1874 antanut julistuksen Espanjan muuttamisesta perustuslailliseksi monarkiaksi, jos hänet palautettaisiin valtaan, mikä sai monet tasavaltaa vastustaneet kenraalit panemaan toivonsa häneen. Martínez Campos ratkaisi tilanteen suorittamalla 29. joulukuuta 1874 Saguntossa vallankaappauksen (pronunciamiento) ja julistamalla Alfonson kuninkaaksi nimellä Alfonso XII.
Monarkian palauttamisen jälkeen Martínez Campos ryhtyi johtamaan taisteluja karlisteja vastaan, nyt kuningas Alfonson nimissä. Sisällissota päättyi hallituksen joukkojen voittoon helmikuussa 1876. Tämän jälkeen Martínez Campos nimitettiin koko armeijan ylipäälliköksi ja hän sai tehtäväkseen kukistaa Kuubassa edelleen jatkuneen kapinan. Hän onnistui myös tässä, ja helmikuussa 1878 solmittu Zanjónin rauha päätti kymmenen vuotta jatkuneen sodan Kuubassa. Espanjaan palattuaan Martínez Campos toimi pääministerinä maaliskuusta joulukuuhun 1879 sekä vuosina 1881–1883 sotaministerinä Práxedes Mateo Sagastan hallituksessa. Martínez Campos oli myös useita kertoja senaatin puhemiehenä ja vuosina 1887–1888 Madridin kenraalikapteenina. Hän komensi vielä menestyksekkäästi espanjalaisia joukkoja Marokon sodassa 1893–1894 ja neuvotteli rauhan Marrakechissä tammikuussa 1894. Sen sijaan hänen yrityksensä tukahduttaa uusi kapina Kuubassa 1895–1896 epäonnistui ja hänet kutsuttiin tammikuussa 1896 takaisin kotimaahan.
Glasiaali-isostasia
Glasiaali-isostasia tarkoittaa jäätikön alla aiheutuneita maankuoren liikuntoja. Tähän lukeutuu muun muassa Suomessa maankohoaminen, sillä jääkaudella jää painoi Suomen maaperän lommolle, joka sitten alkoi kohota jäästä vapauduttuaan.
Indonesian kiinalaiset
Indonesian kiinalaiset ovat nimensä mukaan Indonesiassa asuvia kiinalaisia. Vuoden 2010 väestönlaskennan mukaan heitä oli 2 832 510, eli noin 1,2 % koko maan väestöstä. Kiinalaisilla on historiaa Indonesiassa jo 1400-luvulta lähtien, mutta suurin osa heistä muutti maahan vasta sen ollessa osa Alankomaiden Itä-Intiaa.
Historia
220px|thumb|vasen|Kiinalaisia [[džonkki|džonkkeja Singaporensalmessa vuonna 1936.]] Kiinalaisia tiedetään olleen nykyisen Indonesian alueella jo 1400- ja 1500-luvuilla. Tuolloin kiinalaisyhteisöt muodostuivat lähinnä kiinalaisista muslimeista. He kuitenkin sulautuivat ajan myötä ympäröivään paikalliseen väestöön. Alankomaalaisissa lähteissä mainitaan Jaavan saarella ja etenkin sen pohjoisosissa olleen kiinalaisyhteisöjä. He olivat lähinnä kauppiaita ja koska he eivät olleet tuoneet naisia mukanaan, he avioituivat lähinnä paikallisten kanssa. Näin muodostuneet yhteisöt tulivat tunnetuiksi nimellä peranakan-kiinalaiset. Alankomaalaisten otettua vallan käsiinsä Alankomaiden Itä-Intiassa kiinalaiset menestyivät paitsi kauppiaina, myös plantaasien omistajina ja käsityöläisinä Bataviassa (nyk. Jakarta). Vuonna 1740 alankomaalaiset ja paikalliset sotilaat tappoivat noin 10 000 kiinalaista kaupungissa verilöylyssä, joka jäi siirtomaakauden pahimmaksi kiinalaisvastaiseksi välikohtaukseksi. 1800-luvulla kiinalaisia muutti alueelle etenkin hokkienkiinaa puhuvia kiinalaisia Fujianista ja kiinalaisasutus levisi Jaavan lisäksi muille saarille, kuten Sumatralle ja Borneolle. Uudet muuttajat tulivat tunnetuiksi totok-kiinalaisina erotukseksi aiemmin saapuneista peranakan-kiinalaisista.
Vuonna 1930 suoritetun väestönlaskennan mukaan kiinalaisia oli 1 233 214, eli noin 2 % koko väestöstä. Heistä noin puolet asui Jaavalla ja Maduralla, loput muilla saarilla. 1900-luvun alulta lähtien Indonesiaan oli tullut myös vanhojen hokkienkiinaa puhuneiden kiinalaisten lisäksi hakka- ja kantoninkiinaa puhuneita kiinalaisia. Japani miehitti Alankomaiden Itä-Intian ja heidän antautuessaan vuonna 1945 indonesialaiset alkoivat valmistella itsenäisyyttä Sukarnon johdolla. Alankomaiden yrittäessä perustaa siirtomaahallintoaan uudelleen syttyi Indonesian itsenäisyyssota. Puolisotilaallisten joukot surmasivat kiinalaisia ja tuhosivat heidän omaisuuttaan.
Maan sittemmin itsenäistyttyä ja Sukarnon noustua presidentiksi kysymykseksi nousi kiinalaisten kansalaisuus. Kiinalaiset alkoivat poliittisten liikkeiden kautta ajaa asemaa itselleen sukuna, eli etnisenä ryhmänä Indonesian alkuperäisväestön tapaan. Suharton noustua valtaan vuonna 1965 maan kommunistista puoluetta ja sen monia kiinalaisia kannattajia vainottiin. Suharton aikana myös kiinalaiset koulut suljettiin ja kiinankieliset julkaisut lakkautettiin. Vasta presidentti Abdurrahman Wahid salli niiden jatkaa toimintaansa. Kiinalaisvastaisia hyökkäyksiä tapahtui myös toukokuun 1995 levottomuuksissa.
Kulttuuri
220px|thumb|Kiinalaisia rukoilijoita temppelissä [[Jakartan kiinalaiskaupunginosassa, Glodokissa.]] Peranakan-kiinalaiset puhuvat kotonaan yleensä malaijia, kun taas totok-kiinalaiset puhuvat edelleen kiinaa. Kiinaa opetetaan useissa koululaitoksissa ja sillä julkaistaan useita lehtiä, sekä televisio- ja radio-ohjelmia. Suurimmassa osassa Indonesian kaupungeista on kiinalaiset kaupunginosat, jotka tunnetaan nimellä Pecinan. Jakartan kiinalaiskaupunginosa tunnetaan puolestaan nimellä Glodok. Indonesian kiinalaiset ovat kungfutselaisia, taolaisia ja buddhalaisia, joiden lisäksi osa on kääntynyt muslimeiksi ja kristinuskoon. Koska kansalaisuuspapereihin tarvitaan tieto uskonnosta, moni kiinalainen ilmoittaa uskonnokseen yksinkertaisesti buddhalaisuus, vaikka he harjoittaisivatkin jotain muuta uskoa.
Skanneriradio
thumb|250px|Uniden 780XLT -skanneriradio. Skanneriradio on radiovastaanotin, jonka ominaisuuksiin kuuluu radiokanavien nopea "skannaus" eli eri taajuuksien nopea automaattinen selaus ja kuuntelu. Skanneriradion vastaanottoalue kattaa usein yleisradiolähetysalueiden lisäksi myös monia muita radiokanavia, esimerkiksi lentoliikenteen, satelliittien, raideliikenteen, television, puolustusvoimien tai radioamatöörien sekä meriliikenteen käyttämiä radiotaajuuksia.
Skannereissa käytetään useimmiten ympärisäteileviä vertikaali- tai maatasoantenneja (puhekielessä "piiska-antenni"), jotka vastaanottavat radiosignaaleja yhtä hyvin kaikista suunnista.
Hyūga
Hyūga voi tarkoittaa:
Ise
Ise voi tarkoittaa seuraavia:
Kadunlakaisijat
Kadunlakaisijat eli Kuutamosonaatti II: Kadunlakaisijat on vuonna 1991 ensi-iltaan tullut suomalainen kauhuelokuva, jonka on ohjannut ja käsikirjoittanut Olli Soinio. Se on Soinion elokuvan Kuutamosonaatti (1988) jatko-osa.
Juoni
Tarinan alkaessa koko Kyyrölän perheellä menee huonosti ja ainoa henkiinjäänyt on perunakellarista karannut Sulo. Arvo-veli on huonossa kunnossa. Hänen ruumiinsa on kärsinyt edellisen tarinan loppuselvittelyssä erittäin pahoja vaurioita, ja Äitee on kuollut maakellariin. Mutta vielä ei ole kaikkea menetetty, koska Sulolle tulevat mieleen sauna, viina ja terva. Niiden voimalla Sulo onnistuu herättämään läheisensä henkiin. Eloon herätetään samalla menettelyllä myös suohautaan haudatut punakaartilaiset. Perhe saa taas nautiskella laatukahvin merkeissä: Äitee sanoo juhlavasti "Kultamokkaa". Mutta pian on ruvettava tekemään jotakin, joten Äitee laittaa Arvon Helsingin bussiin etsimään töitä ja kieltää häntä kajoamasta naisiin.
Pian kuitenkin Äitee päättelee Arvon lähettämistä kirjeistä, että pojan työnteko ja asuminen ei oikein tahdo sujua, joten hän lähtee toisen poikansa Sulon kanssa etsimään Arvoa.
Arvo on omaksunut kaupunkilaiselämää, ja hänen harrastuksensa pontikankeitto sujuu ponupännäreillä. Hänen kiimansa vain yltyy, koska hän on joutunut turvautumaan seksitavaraliikkeen tuotteisiin. Kun hän pääsee kadunlakaisukoneen puikkoihin, hän tuntee jälleen kerran olevansa kaiken huipulla. Sillä on kiva kruisailla naisten perässä. Tällä kertaa Arvon seksuaalisen intohimon kohteena on julkisuuden henkilö Kata Kärkkäinen.
Arviot
Kun Elokuvan lehdistöesitteessä tunnustettiin, että "elokuvan Suomi Filmi imago on tietoinen valinta [- - ]: kyseessä on kauhufarssi. Huonon maun tyylipisteet on haettu vieläkin kauempaa edustaen trash- ja camp-huumoria", ei ole yllättävää, että aikalaiskriitikoilla oli elokuvasta täysin vastakkaisia näkemyksiä. Mikael Fränti (Helsingin Sanomat) kirjoittaa: "Kadunlakaisijat on väkinäisesti erilaisia perisuomalaisia asioita sekä ilmiöitä rienaava ja tabuja tönivä junttimainen kauhufarssi, joka hajoaa kaaosmaiseksi hakuammunnaksi ja huonon maun esittelyksi." Sauli Pesonen (Kaleva) puolestaan katsoo, että Kadunlakaisijat oli "idearikkain esitys lajissaan pitkään aikaan. [- -] Soinio herkuttelee pursuavilla ideoilla, kokonaisuus ei ole syvällinen, mutta menevä."
Marssi Roomaan
Italian niukaksi jääneet hyödyt ensimmäisen maailmansodan jälkeisestä Pariisin rauhankonferenssista ja siitä kummunnut pelko sosialistisesta vallankumouksesta loivat laaja-alaisen tyytymättömyyden italialaisessa yhteiskunnassa, mikä lopulta raivasi tietä Mussolinin valtaannousulle. 24. lokakuuta 1922 PNF:n johtajat suunnittelivat lokakuun 28. päivälle vallankaappauksen, jossa aseistautuneet fasistijoukot, mustapaidat, marssisivat Italian pääkaupunkiin Roomaan ja valloittaisivat strategisia paikkoja ympäri Italiaa. Mussolini seurasi tilanteen etenemistä Milanossa ja jätti järjestelytoimet alaisilleen.
28. lokakuuta pääministeri Luigi Factan hallitus määräsi Rooman piiritettäväksi mutta kuningas Viktor Emanuel III päätti kieltäytyä allekirjoittamasta määräystä. Tämä tarkoitti sitä, ettei Mussolinin pysäyttämiseen tarvittua armeijaa kutsuttu vastustamaan fasisteja. Syistä Viktor Emanuelin kieltäytymiselle on kiistelty; on ehdotettu, että hän olisi pelännyt menettävänsä valtaistuimen kieltäytyessään yhteistyöstä fasistien kanssa, halunnut estää sisällissodan tai toivonut voivansa neutralisoida fasistien vaikutusvallan kytkemällä heidät valtionhallintoon.
Nyt tilanteen hallinnasta itsevarma Mussolini vaati myös hallituksen hallintaansa, ja 29. lokakuuta kuningas pyysi häntä muodostamaan hallituksen. Mussolini matkusti Milanosta junalla ja saapui Roomaan 30. lokakuuta ennen varsinaisten fasistijoukkojen saapumista. Pääministeriksi tullut Mussolini järjesti voitonriemuisan juhlan seuraajilleen osoittaakseen fasistipuolueen kannatuksen vallalleen.
Hatapusa
Hatapusa on entinen kyläryhmä Leningradin alueen Lomonosovin piirin Kaprion kunnassa Venäjällä. Se sijaitsi Vornaisienjoen varrella noin 10 kilometriä Kapriosta koilliseen.
Kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Sen nimi perustunee muinaisslaavilaiseen henkilönimeen Hotobod/Hotebod. 1800-luvulla Hatapusa muodosti inkerinsuomalaisten äyrämöisten ja inkerikkojen asuttaman kyläryhmän. Suomalaiset kuuluivat Kaprion luterilaiseen seurakuntaan. Paroni Uexküllille kuuluneen kartanon lähistöllä toimi Jacob Johann von Sieversin 1700-luvun lopulla perustama paperitehdas. Myöhemmin Vornaisienjoen varrelle rakennettiin myös Jelizavetinon sellu- ja paperitehdas. Venäjän vallankumouksen jälkeen Hatapusassa toimi metsätyömaa, joka suljettiin puuvarojen ehdyttyä vuonna 1940.
Hatapusan kylä tuhoutui toisen maailmansodan aikana. Nykyään sen paikalla on pieni muistomerkki. Kaprion kunnan yleiskaavassa vuodelta 2015 esitetään asutuskeskuksen perustamista uudelleen.
Myytinmurtajat (12. tuotantokausi)
Myytinmurtajat (MythBusters) on yhdysvaltalainen televisiosarja. Jokaisessa jaksossa keskitytään kahteen tai useampaan kaupunkitarinaan, yleiseen uskomukseen, elokuvakohtaukseen tai nettihuhuun.
Kauden 12 jaksot 210–222 esitettiin Yhdysvalloissa vuonna 2014.
Jakso 211 - Takaa-ajon huumaa
Suomessa jakso on esitetty kauden 11 yhteydessä.
Jakso 212 - Kokeile kotona
Myyttejä joita mahdollisesti voi kokeilla kotonakin:
Jakso 213 - Mahdottomia Myyttejä
On mahdotonta:
Gianandrea Noseda
thumb|right|Gianandrea Noseda
Gianandrea Noseda (s. 23. huhtikuuta 1964 Milano) on italialainen kapellimestari. Hän on saavuttanut yhtäläistä tunnustusta työllään konserttisaleissa ja oopperataloissa.
Opinnot ja uran alkuvaiheet
Noseda opiskeli aluksi pianonsoittoa ja keskittyi sittemmin sävellykseen sekä orkesterinjohtoon. Hänen opettajiensa joukossa ovat olleet Valeri Gergijev, Myung-whun Chung ja Donato Renzetti. Vuonna 1994 hän voitti kaksi orkesterinjohtokilpailua, ensimmäisen Douaissa ja toisen Cadaquésissa. Virallisen debyyttinsä hän teki pian johtaessaan Milanon Giuseppe Verdi -sinfoniaorkesteria. Ensilevytyksensä hän teki saman orkesterin ja solisti Emanuele Segren kanssa vuonna 1995 Joaquín Rodrigon Concierto de Aranjuezilla ja muilla teoksilla.
Orkesteri- ja oopperaura
Noseda sai tammikuussa 2016 nimityksen Yhdysvaltain kansallisorkesterin seitsemänneksi musiikilliseksi johtajaksi, jona aloitti nelivuotiskauden kaudella 2017–2018. Syyskuussa 2018 sopimusta laajennettiin kaudelle 2024–2025 saakka. Carnegie Hallissa Nosedan johtama Yhdysvaltain kansallisorkesteri esiintyi ensimmäistä kertaa toukokuussa 2019, Lincoln Centerissä marraskuussa 2019. Noseda on samalla toiminut Cadaquésin orkesterin pääkapellimestarina sekä Lontoon sinfoniaorkesterin ja Israelin filharmonikkojen päävierailijana.
Mikserivahvistin
Mikserivahvistin on miksauslaite, joka sisältää myös vahvistimen. Käytettäessä mikserivahvistinta ei tarvita erillisiä päätevahvistimia, vaan kaiuttimet voidaan liittää suoraan mikserivahvistimeen.
Gianandrea Noseda
Orkesteri- ja oopperaura
Nosedalla on ollut huomattavat asemat myös BBC:n filharmonikoissa, joita johti vuosina 2002–2011, Pittsburghin sinfoniaorkesterissa, jossa Victor de Sabata Chair luotiin hänen päävierailijuuttaan (2010–2014) varten sekä Mariinski-teatterissa, jossa hänet nimitettiin vuonna 1997 Valeri Gergijevin aloitteesta päävierailijaksi ensimmäisenä ulkomaalaisena. Työ Mariinski-teatterissa kesti vuosikymmenen. Vuosina 1999–2003 Noseda toimi Rotterdamin filharmonikkojen ja vuosina 2003–2006 RAI:n kansallisen sinfoniaorkesterin päävierailijana. Vuosina 2007–2018 hän oli Teatro Region (Torino) musiikillinen johtaja.
Mikserivahvistin
Mikserivahvistimia käytetään vain joissakin pienissä äänentoistolaitteistoissa. Etuja ovat kuitenkin helpompi siirtely ja vähäisempi tarve laitteiden välisiin johdotuksiin.
Gianandrea Noseda
Orkesteri- ja oopperaura
Vuonna 2002 Noseda aloitti yhteistyön Metropolitan-oopperan kanssa. Tuon vuoden syyskuussa hän johti siellä Sergei Prokofjevin Sota ja rauha -oopperan esityksen.
Noseda on johtanut myös Berliinin filharmonikkoja, Chicagon sinfoniaorkesteria, Clevelandin orkesteria, La Scalaa, Münchenin filharmonikkoja, New Yorkin filharmonikkoja, NHK-sinfoniaorkesteria, Orchestra dell'Accademia Nazionale di Santa Ceciliaa, Orchestre de Parisia, Ranskan kansallisorkesteria, Philadelphian orkesteria, Royal Opera Housea, Salzburger Festspiele, Wienin filharmonikkoja, Wienin sinfoniaorkesteria ja Zürichin oopperaa. Heinäkuussa 2018 Zürichin oopperatalo nimitti hänet seuraavaksi musiikilliseksi pääjohtajaksi kaudesta 2021–2022 alkaen. Kohokohtana hänen kaudellaan on uusi Nibelungin sormus -sarja, jonka esityksen johtaa uusi taiteellinen johtaja Andreas Homoki.
Noseda on lisäksi kiertänyt nuoriso-orkesterien kanssa ja pitänyt mestarikursseja. Syksyllä 2019 hän aloitti toimintansa Georgian Tsinandalin festivaalin ja Pankaukasialaisen nuoriso-orkesterin musiikillisena johtajana. Joulukuussa 2016 Noseda johti Nobel-palkintokonsertin.
Levytysura
Nosedan levytyksiin ovat kuuluneet Musica Italiana -hankkeen levyt, joilla on kuultu vähemmälle huomiolle jäänyttää 1900-luvun italialaista ohjelmistoa. Noseda on tehnyt myös ooppera-albumeita, joilla on esiintynyt muiden muassa sellaisia laulajia kuin Ildebrando D'Arcangelo, Rolando Villazón, Anna Netrebko ja Diana Damrau. Nosedan suosituimpiin levytyksiin on kuulunut Deutsche Grammophonin kautta julkaistu Netrebkon soolodebyyttialbumi, joka koostui Wienin filharmonikkojen kanssa esitetyistä sopraanoaarioista. Useimmat sinfoniset levytyksensä Noseda on tehnyt Chandos-levymerkille. Näihin levytyksiin kuuluvat tulkinnat kaikista Franz Lisztin sinfonisista runoelmista BBC:n sinfoniaorkesterin kanssa.
Palkinnot ja tunnustukset
Noseda on saanut Italian tasavallan ansioritarikunnan komentajan arvon. Hän tuli vuonna 2015 valituksi Musical American vuoden kapellimestariksi. Vuonna 2016 hänet valittiin International Opera Awardsin vuoden kapellimestariksi.
Mikserivahvistin
Jos mikseri ja päätevahvistin ovat erillisiä, on mahdollista valita mikseri miksaustarpeen ja päätevahvistimet laitteiston tehon tarpeen mukaan. Toisaalta suuria vahvistimia olisi käytännössä mahdotonta sisällyttää miksereihin mm. painon vuoksi.
Poveglia
Poveglia on Venetsian laguunissa Italiassa sijaitseva pieni asumaton saari, jonka kapea kanava jakaa kahtia.
Saarella on vaiheikas historia. 1800-luvulla siellä sijaitsi ruttosairaala ja myöhemmin mielisairaala, joka suljettiin vuonna 1968 ja saari jäi asumattomaksi. Saarella sijaitsevat kuitenkin edelleen sairaalan, kirkon ja krematorion rauniot. Huhtikuussa 2014 Italian hallitus päätti huutokaupata saaren 99 vuoden vuokrasopimuksella helpottaakseen rahapulaansa. Saarelle ei ole aiemmin päästetty turisteja ja paikalliset ovat kaihtaneet sitä sen historian vuoksi.
Eini (nimi)
Eini on suomalainen naisen etunimi. Nimi on muunnelma nimestä Eine ja siten Eino-nimen naispuolinen vastine. Einin nimipäivä on ollut vuodesta 1950 lähtien 23. tammikuuta.
Vuoden 2019 loppuun mennessä Digi- ja väestötietoviraston tietojen ukaan Eini-nimen on saanut 3 268 naista ja muutama mies.
Ivo Josipović
Ivo Josipović, (s. 28. elokuuta 1957 Zagreb) on kroatialainen poliitikko, säveltäjä ja maansa kolmas presidentti vuosina 2010–2015. Josipović edusti poliitikkona Kroatian sosiaalidemokraattista puoluetta.
Josipović opiskeli oikeustieteitä ja valmistui maisteriksi vuonna 1985 ja tohtoriksi 1994. Lisäksi Josipović on opiskellut Zagrebin musiikkiakatemiassa. Ennen presidenttikauttaan Josipović toimi Kroatian parlamentin jäsenenä vuodesta 2003 lähtien.
Josipović voitti 32,4 prosentin ääniosuudella Kroatian presidentinvaalien ensimmäisen kierroksen 27. joulukuuta 2009. Josipovićin vastaehdokkaaksi vaalien toiselle kierrokselle tuli sitoutumaton Milan Bandić. Toinen kierros pidettiin 10. tammikuuta 2010. Josipović sai äänistä 60,29 % ja valittiin maansa kolmanneksi presidentiksi.
Josipović pyrki toisellekin presidenttikaudelle, mutta tammikuussa 2015 pidetty vaali ratkesi hänen vastaehdokkaansa Kolinda Grabar-Kitarovićin niukkaan voittoon.
KPMG
KPMG:n keskeiset kilpailijat ovat Deloitte, Ernst & Young ja PwC; näitä alan kansainvälisiä jättejä kutsutaan yhteisnimellä The Big Four.
Suomessa
Suomessa ja Virossa yhtiöllä on yli 1600 työntekijää. KPMG toimii 20 paikkakunnalla Suomessa ja kahdella Virossa.
KPMG Suomen pääkonttori sijaitsee Helsingissä osoitteessa Töölönlahdenkatu 3 A. Toimitusjohtajana toimii Kimmo Antonen.
Kyösti Kylälä
Kyösti Kylälä (vuoteen 1906 Gustaf Georg Adrian Byström, 16. elokuuta 1868 Salmi – 15. syyskuuta 1936 Viipuri) oli suomalainen veturinkuljettaja ja itseoppinut keksijä. Hänet tunnetaan vuonna 1919 patentoimastaan Kylälä spreader -suuttimesta, jota ranskalainen insinööri André Chapelon käytti myöhemmin hyväkseen 1920-luvulla kehittämässään Kylchap-tekniikassa. Se puolestaan mahdollisti muun muassa Mallard-nimisen veturin vuonna 1938 tekemän höyryveturien nopeusennätyksen.
Elämä
Viipurin läänin Salmen pitäjässä syntynyt Kylälä kävi Joensuun lyseota, jonka jälkeen hän työskenteli Pietarsaaren ja Helsingin konepajoilla. Kylälä tui rautateiden palvelukseen 1893 kun hänet nimitettiin veturinlämmittäjäksi Viipurin varikolle. Vanhemmaksi veturinkuljettajaksi hän tuli 1905. Vuonna 1911 Kylälä teki opintomatkan Keski-Eurooppaan ja ryhtyi Suomeen palattuaan tekemään erilaisia kokeita höyrykoneilla. Vuonna 1922 hän erosi Valtion rautateiden palveluksesta ja matkusti ulkomaille soveltamaan keksimäänsä patenttia muun muassa Englannin, Ranskan ja Espanjan rautateille. Vuonna 1932 Kylälä palasi kotimaahan ja toimi kuolemaansa asti Viipurin Sementtivalimo Oy:n sementtivalimon johtajana Viipurissa.
Kyösti Kylälä oli myös yksi Suomen veturimiesten järjestötoiminnan alullepanijoista. Vuonna 1898 hän oli mukana perustamassa Suomen kuljettaja- ja lämmittäjäyhdistystä, joka nykyään tunnetaan Veturimiesten liittona.
Ronny Cox
Daniel Ronald "Ronny" Cox (s. 23. heinäkuuta 1938) on yhdysvaltalainen näyttelijä, laulaja-lauluntekijä ja kitaristi.
Michel Berger
Berger sai levytyssopimuksen 15-vuotiaana ja julkaisi useita albumeja. Oman musiikin lisäksi hän teki musiikkia muun muassa artisteille Patricia, Véronique Sanson, Johnny Hallyday ja Françoise Hardy, sekä France Gallille, jonka kanssa hän meni naimisiin vuoden 1976 kesäkuussa. He saivat kaksi lasta. Berger kuoli sydänkohtaukseen 44-vuotiaana 2. elokuuta 1992.
Ronny Cox
Cox muistetaan elokuvista Syvä joki (1972), Beverly Hills kyttä (1984), RoboCop (1987) ja Total Recall – unohda tai kuole (1990). Hän on näytellyt myös televisiossa, muun muassa Star Trek: The Next Generationissa, Tähtiportissa, Bonanzassa ja Seikkailujen saaressa.
Musiikki on Coxin toinen intohimo näyttelemisen ohella. Hän on levyttänyt 8 albumia itse tekemiään kappaleita.
Enni
Enni on suomalainen naisen etunimi. Nimi on todennäköisimmin muunnelma nimestä Eine tai Eini, mutta Virossa sitä on käytetty myös Henrika- tai Henriette-nimen puhuttelumuotona. Ennin nimipäivä on vuodesta 1950 lähtien 23. tammikuuta.
Vuoden 2019 loppuun mennessä Digi- ja väestötietoviraston tietojen mukaan Enni-nimen on saanut 8 460 naista ja muutama mies.
Mean Girls
Mean Girls on vuonna 2004 ensi-iltansa saanut Mark Watersin ohjaama ja Tina Feyn käsikirjoittama teinikomedia. Elokuva perustuu löyhästi Rosalind Wisemanin bestsellerkirjaan Queen Bees and Wannabes. Elokuvan pääosissa ovat Lindsay Lohan, Rachel McAdams, Lacey Chabert, Amanda Seyfried ja Tina Fey.
Elokuvan ensi-ilta oli Yhdysvalloissa 30. huhtikuuta 2004 ja Suomessa 27. elokuuta 2004.
Juoni
Cady Heron muuttaa perheensä kanssa Afrikasta Amerikkaan, ja menee ensimmäisen kerran elämässään oikeaan kouluun. Hän saa huomata, että kamppailu suosiosta on suuri, ja ulkonäkö on viisautta tärkeämpää selviytymisen kannalta. Ensimmäisenä päivänään Cady tutustuu Janis Ianiin ja Damianiin, mutta ruokailemaan mennessään koulun teinikuningatar, Regina George, kutsuu Cadyn syömään pöytäänsä. Regina on teinitrion ”Plastikkien” johtaja, johon kuuluvat myös Gretchen Wieners ja Karen Smith. Regina on utelias Cadysta ja näkee omaksi parhaakseen ottaa kauniin tytön mukaan Plastikkeihin, sillä näin hän turvaa asemansa koulun kuningattarena. Janis ja Damian yrittävät turhaan saada Cadyn tajuamaan Reginan todellisen luonteen.
Regina kertoo Cadylle pilkkakirjastaan, johon hän on kirjoittanut ilkeitä kommentteja koulutovereistaan. Cady sopeutuu kouluun hyvin Reginan avulla ja ihastuu Aaron Samuelsiin, mutta saa tietää Aaronin olevan Reginan entinen poikaystävä. Aaron kutsuu Cadyn halloween-juhliinsa, ja Regina lupaa Cadylle puhua hänestä Aaronille. Cady odottaa innolla Aaronin suhtautumista Reginan puheisiin, kunnes näkee Reginan suutelevan Aaronia. Cady ymmärtää nyt Janisin ja Damianin varoitukset siitä, että Regina on mustasukkainen ja juonitteleva. Cady, Janis ja Damian päättävät suistaa Reginan pois vallasta. Se onnistuu kuitenkin vain, jos Cady teeskentelee olevansa edelleen Plastikkien ystävä.
Málaga (viini)
thumb|250px|Tynnyreihin säilöttyä málaga-viiniä. Málaga-viinit ovat Espanjan Andalusiassa, D.O. Málagan alueella tuotettuja väkevöityjä viinejä. Tärkeimmät rypälelajikkeet ovat Pedro Ximénez ja Moscatel.
Äänirako
thumb|Kannurusto (kohta C). thumb|Ääniraon asennot. Kuviossa A äänirako on kokonaan kiinni. Kuviossa C äänihuulirako on kiinni, rustorako auki. Äänirako eli glottis on oikean ja vasemman äänihuulen sekä oikean ja vasemman kannuruston väliin jäävä rako. Äänirako muodostuu siis kahdenlaisesta raosta.
Málaga (viini)
Samalla maantieteellisellä alueella tuotetut miedot viinit eivät ole málaga-viinejä. Ne markkinoidaan nimikkeellä D.O. Sierras de Málaga.
Mean Girls
Juoni
Regina tajuaa totuuden ravintopatukoista ja purkaa vihansa kirjoittamalla Cadystä pilkkakirjaansa. Hän kuitenkin tajuaa voivansa käyttää kirjaa hyväkseen ja kostaa Cadylle: hän lavastaa kirjan Cadyn kirjoittamaksi ja osoittaa pilkan olevan kohdistettu Reginaan liimaamalla sivulle oman kuvansa. Regina vie kirjan rehtorille ja kertoo löytäneensä sen vessasta. Rehtori ei usko Cadyn selityksiä eikä näe todennäköiseksi, että Regina olisi haukkunut itseään kirjassa. Regina heittelee kirjasta kopioimiaan sivuja ympäri koulua, ja tuntien päätyttyä paperit saavat koulun sekasortoon. Tytöt haukkuvat toisiaan ja tappelevat. Rehtori käskee tytöt liikuntasaliin, jossa kysellään pilkkakirjan tekijästä. Ms. Norbury johtaa harjoituksia, jossa tyttöjen pitäisi oppia sietämään toisiaan. Janisin tunnustettua miten yritti pilata Reginan elämän ja samalla paljastaen Cadyn, muut hurraavat ja ottaa Janisin innolla vastaan.
Regina säntää ulos koulusta ja Cady rientää hänen peräänsä. Regina jää kuitenkin bussin alle ja joutuu sairaalaan. Koulussa alkaa levitä huhu, että Cady olisi tönäissyt Reginan bussin alle. Cadyn vanhemmat eivät ole varmoja Cadyn osuudesta onnettomuuteen, joten he pistävät tämän arestiin. Arestista huolimatta Cady lähtee koulunsa matematiikkajoukkueen mukana kansainvälisiin kilpailuihin ja ansaitsee koululleen voiton. Samaan aikaan koululla vietetään Spring Flingiä, jossa valitaan koulun kuningatar ja kuningas. Cady ehtii juuri sopivasti kuulemaan, että hänet on valittu kuningattareksi. Kruunun saadessaan Cady pitää anteeksipyyntöpuheen ja lopulta murtaa kruununsa useiksi palasiksi, jotka jakaa kavereilleen ja Reginalle. Regina ryhtyy kohdistamaan vihaansa urheiluun ja Cady viettää aikaa Janisin ja Damianin ystävien kanssa.
Myöhempi arvostus
Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi Mean Girlsin kaikkien aikojen sadan parhaan komedian listalle.
Musikaaliversio
Elokuvan pohjalta on luotu samanniminen musikaali, jonka on käsikirjoittanut Tina Fey, säveltänyt Jeff Richmond ja lyriikat kirjoittanut Nell Benjamin. Mean Girls -musikaali sai Broadway-ensi-iltansa vuonna 2018.
Mustakaunokki
Mustakaunokki (Centaurea nigra) on monivuotinen kaunokkilaji, jota esiintyy Euroopassa. Se muistuttaa monilla tuntomerkeillä ahdekaunokkia (Centaurea jacea), mutta mykerön kehtosuomujen kärkilisäke on musta ja kampamaisesti ripsiliuskainen, kun taas ahdekaunokilla se on tavallisesti ruskea ja risaliuskainen. Mustakaunokin mykerössä ei ole isoja laitakukkia ja teriöt ovat yleensä tummemmanvärisiä ahdekaunokkiin verrattuna.
Laji voi risteytyä ahdekaunokin kanssa ja risteymä eli kenttäkaunokki uudelleen risteytyä kantalajien kanssa.
Äänirako
Äänihuulten värähdellessä äänihuuliraossa syntyvä pyörteinen värähtely tekee äännöksestä hieman kohisevaa. Tuotettu värähtely on tärkeä soinnillisten konsonanttien ja vokaalien osa. Jos äänihuulet ovat erillään, ilma virtaa niiden välistä aiheuttamatta värähtelyä. Näin tapahtuu tuotettaessa soinnittomia konsonantteja.
Ääniraon asennot
Ääniraon muotoja erotetaan tavallisesti seitsemän kappaletta, joista viereisessä kuvassa on eriteltynä kuusi (A-F).
Metylaatio
Metylaatio tarkoittaa metyyliryhmien (-CH3) liittymistä tai substituutiota yhdisteeseen.
Biokemiassa metylaatiolla tarkoitetaan reaktiota, joka voi kohdistua esimerkiksi genomisen DNA:n (eli solussa olevan DNA-osion, joka ei sisällä soluelinten DNA:ta, vaan koostuu kromosomeista) nukleotideihin. Tällöin se säätelee geenien transkriptiota.
Genzebe Dibaba
Genzebe Dibaba Keneni (, s. 8. helmikuuta 1991 Bekoji) on etiopialainen keskimatkojen juoksija ja kestävyysjuoksija. Hän on sisäratojen maailmanmestari 1 500 ja 3 000 metrillä ja sisäratojen maailmanennätyksen haltija maililla, 3 000 ja 5 000 metrillä.
Dibaba sijoittui Mombasan maastojuoksun MM-kilpailuissa 2007 nuorten sarjassa viidenneksi ja sai pronssia joukkuekilpailussa. Seuraavana vuonna hän voitti Edinburghissa maastojuoksun nuorten maailmanmestaruuden sekä henkilökohtaisessa että joukkuekilpailussa. Hän sai samana vuonna hopeaa Bydgoszczin alle 20-vuotiaiden MM-kilpailujen 5 000 metrillä ajalla 16.16,75. Hän uusi maastojuoksun nuorten maailmanmestaruutensa henkilökohtaisessa ja joukkuekilpailussa Ammanissa 2009. Hän voitti samana vuonna 5 000 metrillä Etiopian-mestaruuden ja alle 20-vuotiaiden Afrikan-mestaruuden sekä sijoittui kahdeksanneksi Berliinin MM-kilpailuissa.
Ascan
Ascan (k. 531) oli hunnikomentaja, joka palveli Itä-Rooman armeijassa 500-luvulla. Daran taistelussa kesällä 530 Ascan johti 600 miehen ratsuväkiosastoa yhdessä Simmasin kanssa. Huhtikuussa 531 Ascan osallistui Callinicumin taisteluun, jossa hän kuoli.
Genzebe Dibaba
Dibaba sijoittui Bydgoszczin maastojuoksun MM-kilpailuissa 2010 nuorten sarjassa 11:nneksi ja sai hopeaa joukkuekilpailussa. Hän voitti samana vuonna 1 500 metrin Etiopian-mestaruuden ja 5 000 metrin alle 20-vuotiaiden maailmanmestaruuden Monctonissa ajalla 15.08,06. Punta Umbrian maastojuoksun MM-kilpailuissa 2011 hän oli naisten sarjassa yhdeksäs ja sai hopeaa joukkuekilpailussa. Daegun MM-kilpailuissa hän sijoittui 5 000 metrillä kahdeksanneksi.
Nilgirinkyyhky
Nilgirinkyyhky (Columba elphinstonii) on Intian lounaisrannikolla Maharashtrasta Keralaan ja läntiseen Tamil Naduun ulottuvalla alueella elävä kyyhkylintu, jonka holotyypin Sykes kuvaili Deccanin ylängön reunavuoristosta 1833. Laji on nimetty skotlantilaisen valtiomiehen Mountstuart Elphinstonen kunniaksi.
Genzebe Dibaba
Dibaba voitti sisäratojen maailmanmestaruuden 1 500 metrillä Istanbulissa 2012 ajalla 4.05,78. Hän voitti samana vuonna Shanghain timanttiliigan kilpailun Etiopian ennätysajalla 3.57,77, mutta karsiutui Lontoon olympialaisissa saman matkan alkuerissä. Moskovan MM-kilpailuissa 2013 hän sijoittui 1 500 metrillä kahdeksanneksi.
Stukko
Stukko on seinien koristeluun käytetty materiaali, eräänlainen muotoiltava rappaus, jota valmistetaan kipsistä, kalkista, hiekasta, vedestä sekä väreistä ja erilaisista sideaineista. Stukkokoristeet ovat tyypillisesti reliefejä tai erilaisia ornamentteja. Niitä on käytetty erityisen taitavasti muinaisessa arabien taiteessa, esimerkiksi Alhambrassa. Länsimaissa se oli erityisen suosittua barokin, rokokoon ja uusklassismin aikana.
Genzebe Dibaba
Dibaba juoksi 1 500 metrin sisäratojen maailmanennätyksen 3.55,17 Karlsruhessa 1. helmikuuta 2014. Hän paransi Jelena Sobolevan entistä maailmanennätystä yli kolme sekuntia. Dibaban aika oli tuohon mennessä 2000-luvun paras 1 500 metrin aika ulkoratakilpailut mukaan lukien. Viisi päivää myöhemmin hän paransi yli seitsemän sekuntia Meseret Defarin nimissä ollutta 3 000 metrin sisäratojen maailmanennätystä juostuaan Tukholmassa ajan 8.16,60. Tätä paremmin on ulkoradoillakin juostu vain Pekingissä 1993. Juoksun väliaikana hän teki 2 000 metrin sisäratojen Afrikan ennätyksen 5.34,3. 15. helmikuuta 2014 hän juoksi Birminghamissa kaikkien aikojen parhaan sisärata-ajan kahdella maililla, 9.00,48.
Dibaba voitti sisäratojen maailmanmestaruuden 3 000 metrillä Sopotissa 2014 ajalla 8.55,04. Hän sai Marrakechin Afrikan-mestaruuskilpailuissa hopeaa 5 000 metrillä. Hän voitti maanosien cupissa 3 000 metriä 2014.
Stukko
Yhdysvaltojen eteläosissa on rakennettu paljon rapattuja, pyöreäkulmaisia, tasakattoisia taloja, jotka jäljittelevät pueblo-intiaanien rakennusperinnettä. Niiden pintaa peittävää vaaleanpunaista rappausta kutsutaan nimellä Santa Fen stukko. Se on puolestaan antanut nimensä tietokone-ohjelmien taustakuvana käytettävälle tekstuurin ja värimaailman yhdistelmälle.
Genzebe Dibaba
19. helmikuuta 2015 hän juoksi Tukholmassa 5 000 metrin sisäratojen maailmanennätyksen 14.18,86. Dibaba juoksi 1 500 metrin uuden Afrikan ennätyksen 3.54,11 Barcelonassa 8.7.2015. Aika oli paras tulos 18 kauteen. Hän juoksi 1 500 metrin maailmanennätyksen 3.50,07 Monacossa 17. heinäkuuta 2015. Edellinen ennätys oli Qu Yunxian 3.50,46 vuodelta 1993. Pekingin MM-kisoissa 2015 Dibaba voitti kultaa 1 500 metrillä ajalla 4.08,09. 5 000 metrillä hän oli kolmas ajalla 14.44,14. 17. helmikuuta 2016 Dibaba juoksi Tukholmassa sisäratojen mailin maailmanennätyksen 4.13,31. Hän paransi Doina Melinten 26 vuotta vanhaa ennätystä lähes neljällä sekunnilla. Hän voitti Portlandin MM-hallikilpailuissa 2016 kultaa 3 000 metrillä ajalla 8.47,43. Rion olympialaisissa Dibaba sijoittui 1 500 metrillä hopealle ajalla 4.10,27. Hän juoksi mailin ulkoratojen Afrikan ennätyksen 4.14,30 Roveretossa 6. syyskuuta 2016.
7. helmikuuta 2017 Dibaba juoksi Sabadellin sisäradalla 2 000 metrillä maailmanennätyksen 5.23,75. Tulos alitti Sonia O’Sullivanin ulkoradoilla juokseman ennätyksen yli 1,5 sekunnilla. Hän saavutti maastojuoksun MM-kilpailuissa 2017 hopeaa sekaviestissä. . Lontoon MM-kilpailuussa 2017 hän oli 1 500 metrillä kahdestoista. Hän voitti sisäratojen maailmanmestaruuden Birminghamissa 2018 sekä 1 500 metrillä ajalla 4.05,27 että 3 000 metrillä ajalla 8.45,05.
Genzebe Dibaba kuuluu menestyksekkääseen juoksijasukuun, sillä Tirunesh ja Ejegayehu Dibaba ovat hänen sisaruksiaan ja Derartu Tulu on hänen serkkunsa.
Elyssa Davalos
Elyssa Davalos (s. 30. toukokuuta 1959) on yhdysvaltalainen näyttelijä, joka on esiintynyt esimerkiksi televisiosarjoissa Ihmemies MacGyver, Charlien enkelit, Terve taas, Kotter, Matlock ja Ritari Ässä. Hänen elokuvaesiintymisiinsä lukeutuu muun muassa Riemukupla Meksikossa.
Elyssa Davalosin isä oli näyttelijä Richard Davalos, joka oli suomalaista ja espanjalaista syntyperää. Hänen siskonsa on näyttelijä-muusikko Dominique Davalos. Myös hänen tyttärensä Alexa Davalos on näyttelijä.
Vladislav III
thumb Vladislav III (1424–1444) oli Puolan kuningas 1434–1444 ja Unkarin kuningas 1440–1444.
Hän oli Vladislav II Jagiellon poika ja seurasi isäänsä valtaistuimelle kymmenvuotiaana. Useimmat päätökset teki kuitenkin hänen isänsä läheinen ystävä, Krakovan piispa Oleśnicki. Tämä järjesti myös sen, että Unkarin Habsburgeja vastustavat aateliset äänestivät Vladislavin kuninkaaksi vuonna 1440 kuningas Albrekt II:n kuoltua. Tästä seurasi kuitenkin kolmen vuoden sisällissota, kun Albrektin leski yritti saada kruunun vastasyntyneelle pojalleen Ladislaus V:lle.
Dominic Chatto
Dominic Chatto Bashir Jamilu (s. 12. heinäkuuta 1985) on uransa lopettanut nigerialainen jalkapalloilija, joka edusti viimeksi Falkenbergiä. 181-senttinen Chatto on pelipaikaltaan keskikenttäpelaaja.
Chatto aloitti uransa kotimaansa liigassa, jossa hän pelasi FC Sheratonissa ja AS Racinesissa. Maaliskuun lopulla 2007 turkulaisen Interin kanssa vuoden mittaisen sopimuksen tehnyt Chatto oli keväällä seuran pelaajana jo muutamassa liigacupin ottelussa. Veikkausliigassa Chatto pelasi ensimmäisen ottelunsa kauden avauskierroksella 23. huhtikuuta 2007 1-0 tappio-ottelussa Hakaa vastaan. Maalitilinsä hän avasi seuraavassa ottelussa, kun hän teki kaksi maalia Vaasan Palloseuran verkkoon. Kaikkiaan Chatto pelasi 2007 23 liigaottelua, joissa hän teki puolustavalle keskikenttäpelaajalle kuusi maalia. Kaudella 2008 Chatto oli yksi Interin tärkeimmistä pelaajista mestaruuskamppailussa, ja kauden lopuksi Jalkapallon Pelaajayhdistys (JPY) valitsi hänet vuoden liigapelaajaksi. Kaudeksi 2009 Chatto siirtyi Ruotsin pääsarjaan BK Häckeniin.
Vladislav III
Vuonna 1443 Vladislav ja hänen tärkein unkarilainen tukijansa János Hunyadi johtivat 40 000 miehen armeijan Balkanille. He saivat turkkilaiset vetäytymään Serbiasta ja Albaniasta. Kaksi päivää rauhansopimuksen jälkeen Vladislav rikkoi sen uskonnon nimissä ja hyökkäsi uudelleen turkkilaisten kimppuun. Turkkilaiset voittivat Varnan taistelun ja Vladislav sai taistelussa surmansa.
Sverre Magnus
Norjan prinssi Sverre Magnus (s. 3. joulukuuta 2005 Oslo) on Norjan kruununprinssi Haakonin ja Mette-Maritin poika. Hänellä on isosisko Ingrid Alexandra, joka on syntynyt edellisenä vuonna sekä velipuoli Marius.
Buddy Van Horn
Wayne "Buddy" Van Horn (20. elokuuta 1928 – 11. toukokuuta 2021) oli yhdysvaltalainen sijaisnäyttelijä ja elokuvaohjaaja. Hän tuli tunnetuksi pitkäaikaisesta yhteistyöstään Clint Eastwoodin kanssa.
Eastwoodilla oli myös pääosat Van Hornin ohjaamissa elokuvissa Lällärit lakoon (1980), Likainen Harry ja murhapooli (1988) ja Pink Cadillac (1989).
Sverre Magnus
Sverre Magnus aloitti peruskoulun julkisessa koulussa 18. elokuuta 2011. Hän siirtyi yksityiskouluun syksyllä 2014. Sverre Magnus aloitti lukion syksyllä 2021.
Lähteet
Haakon von Norwegen
Neuvosto-Venäjä
Neuvosto-Venäjä, virallisesti Venäjän sosialistinen federatiivinen neuvostotasavalta (lyhenne SFNT; ), on nimitys bolševikkien hallitsemasta Venäjästä ennen Neuvostoliiton perustamista. Neuvosto-Venäjän voidaan katsoa syntyneen lokakuun vallankumouksessa 7. marraskuuta (J: 25. lokakuuta) 1917 ja lakanneen itsenäisenä valtiona olemasta Neuvostoliiton syntyessä 30. joulukuuta 1922. Neuvostoliitto muodostettiin Neuvosto-Venäjästä ja sen ympärille perustetuista pienemmistä neuvostotasavalloista.
Helmikuun vallankumous
Vuoteen 1917 tultaessa ensimmäinen maailmansota oli maksanut Venäjän keisarikunnalle jo yli miljoonan ihmisen hengen. Sotaväsymys, raskaat tappiot ja tyytymättömyys kansasta vieraantuneeseen keisariin olivat sytykkeinä vallankumouksen syttymiselle. Talvi oli myös poikkeuksellisen ankara, elintarvikkeiden lisäksi suurimmissa teollisuuskeskuksissa alkoi olla pulaa lämmitykseen tarvittavasta polttoaineesta. Tyytymättömyys ajoi työläiset barrikadeille tammikuussa 1917. Lakkoilu kiihtyi ja huipentui helmikuun lopulla yleislakoksi. Keisari Nikolai II määräsi Pietarin sotilaspiirin päällikön lopettamaan levottomuudet kaikin käytettävissä olevin keinoin. Kasakat avasivat tulen kohti väkijoukkoa ja tilanne näytti hetkeksi rauhoittuvan. Tästä rohkaistuneena Nikolai hajotti duuman. Tilanteen rauhoittuminen osoittautui harhaksi, sillä Pietarin varuskunta nousi kapinaan ja siirtyi työväestön puolelle. thumb|left|250px|Vallankumouksellisia Pietarissa 1917. Tässä vaiheessa duuma kieltäytyi hajaantumasta ja yritti järjestäytyä tilanteen rauhoittavaksi voimaksi, sillä duumassa katsottiin että tämän tekisi muussa tapauksessa joku muu. Toiseksi erilliseksi valtaa tavoittelevaksi ryhmäksi nousi työväen- ja sotilasedustajien neuvosto. Sen johdossa olivat puheenjohtaja Nikolai Tšheidze ja varapuheenjohtaja Aleksandr Kerenski.
Dominic Chatto
Häckenistä Chatto jatkoi matkaansa Norjan pääsarjaan ja Bodø/Glimtiin. Siellä hän pelasi kahden kauden aikana 44 ottelua joissa teki 3 maalia. Sieltä hän siirtyi Kazakstanin pääsarjajoukkue Ordabasyyn, jossa hän pelasi kaikkiaan 31 ottelua maaleitta.
Neuvosto-Venäjä
Helmikuun vallankumous
Nikolai II pakeni tilanteen kärjistyttyä Pietarista, mutta hänen matkansa katkesi jo Pihkovassa, missä kapinoivat rautatieläiset eivät suostuneet päästämään junaa läpi. Nikolain kenraalit totesivat keisarille, että tältä puuttui kansan tuki ja kehottivat tätä tekemään johtopäätöksensä. 2. maaliskuuta Nikolai II luovutti vallan veljelleen Mihail Aleksandrovitšille, mutta tämä kieltäytyi ottamasta valtaa vastaan. Nikolai II perheineen suljettiin Pietarin kupeessa sijainneeseen Tsarskoje Seloon. Romanov-dynastian 300 vuotta kestänyt itsevaltiuden aika oli päättynyt.
Dominic Chatto
Kaudesta 2017 lähtien Chatto pelasi Ruotsin toiseksi korkeimmalla sarjatasolla pelaavassa Falkenbergissa, kunnes joulukuussa 2019 päätti lopettaa uransa.
Neuvosto-Venäjä
Tasavallan aika ja bolševikkien nousu
Samana päivänä kun Nikolai II luopui vallasta, duuman väliaikainen komitea ja neuvostojen toimeenpaneva komitea perustivat yhdessä väliaikaishallituksen. Hallituksen johtoon tuli ruhtinas Georgi Lvov, mutta sen näkyvimmät hahmot olivat ulkoministeri Pavel Miljukov ja oikeusministeri Aleksandr Kerenski. Kerenskin hyväksyminen hallitukseen oli pyrkimys luoda yhteistyötä Pietarin neuvoston kanssa. Kerenski toimi hallituksessa ikään kuin neuvoston agenttina valvomassa hallituksen politiikkaa. Hänen asemansa hallinnossa oli vahva ja häntä pidettiin väliaikaisen hallituksen todellisena pääministerinä. Lvovin hallituksen oli tarkoitus olla väliaikainen, ja sen tuli jättää paikkansa vaalien jälkeen, mutta vaalit lykättiin marraskuuhun 1917.
Väliaikainen hallitus julisti ensimmäiseksi voimaan kansalaisten perusoikeudet, poisti kuolemanrangaistuksen ja vapautti poliittiset vangit. Vähemmistökansojen sorto lopetettiin ja muun muassa Suomelle palautettiin maaliskuun manifestilla siltä 1899 viedyt oikeudet.
Ensimmäinen maailmansota jatkui edelleen ja aiheutti suuria sotilaallisia ja taloudellisia tappioita. Väliaikainen hallitus ei kuitenkaan halunnut vetäytyä sodasta, vaan ilmoitti jatkavansa sitä voittoon saakka. Sen liittolaiset Yhdysvallat, Iso-Britannia, Ranska ja Italia tunnustivat nopeasti väliaikaisen hallituksen laillisuuden pitääkseen Venäjän edelleen sodassa. Ne myös uskoivat, että Venäjä oli kehittymässä kohti demokraattista yhteiskuntajärjestystä.